หลังจากลงทุนในสินทรัพย์แล้วจะไม่สนใจเงินที่ลงทุนได้หรือไม่
ไม่ได้ เพราะ การลงทุนแล้วให้จ่ายกระแสเงินทดตอบแทนตามหลังนั้นเกี่ยวพันกับ “ความไม่แน่นอน” และ “ความไม่จีรัง” หากเจาะจงไปที่ “เงินปันผลจากหุ้น” ซึ่งแบ่งจ่ายออกมาให้จาก “ผลกำไรของกิจการ” ก็อาจมีหลายๆ เหตุการณ์ที่เกิดขึ้นได้ แม้จะเลือกหุ้นนั้นมาอย่างดีที่สุด เช่น สินค้า/บริการ เสื่อมความนิยม หรือมีสินค้าใหม่ๆ มาทดแทน, เกิดการเปลี่ยนแปลงผู้บริหาร หรือทีมงานสำคัญ, เกิดข้อพิพาททางกฎหมาย ทางสัมปทาน ทางสัญญาต่างๆ, เกิดภัยสงคราม วิกฤตการทางการเมือง ความขัดแย้งต่างๆ, เกิดการเปลี่ยนแปลงนโยบายการจ่ายเงินปันผล ฯลฯ ปัจจัยต่างๆ เหล่านี้มีโอกาสที่จะกระทบเงินปันผลในอนาคตได้ทั้งสิ้น หรือต่อให้ใช้ทรัพย์สินประเภทอื่นมาสร้างกระแสเงินสดแทน ไม่ว่าจะเป็น อสังหาริมทรัพย์ (ทั้งลงทุนเองโดยตรง หรือซื้อผ่านกองทุน) หุ้นกู้ พันธบัตร หรือกระทั้งเงินฝากธนาคาร ก็หนีความไม่แน่นอนไม่พ้นเช่นกัน เพียงแต่ความไม่แน่นอนนั้นเกิดจากคนละปัจจัย หรือแม้ว่าการลงทุนไม่มีอะไรผิดพลาดเลย ก็ยังมีความไม่แน่นอนด้านอื่นเกิดขึ้นกับชีวิตได้ อาทิ การเจ็บป่วยของตนเองและคนในครอบครัว ซึ่งอาจมีค่าใช้จ่ายสูงและรวดเร็ว อาจเกินกว่าที่ทำประกันไว้ หรือบางทีต้องเข้าไปร่วมรับผิดชอบกับความเสียหายทางการเงิน/หนี้สินที่ตนไม่ได้ก่อ แต่ญาติมิตรเป็นผู้ก่อ ในบางกรณีแปลกกว่านั้น คือมีความต้องการมากขึ้นกว่าที่เคยวางแผนไว้ทำให้พอร์ตลงทุนเดิม ไม่เพียงพอต่อการใช้จ่าย ฯลฯ
ความรู้ทางการเงิน